Eskom kondig beurtkrag aan(Foto: pixabay) Eskom het Donderdagmiddag aangekondig dat hy beurtkrag gaan instel. Eskom sal van 16:00 tot 23:00 fase 2-beurtkrag instel weens ‘n kapasiteitstekort. Die kragvoorsiener het Donderdagoggend nog gesê dat beurtkrag nie vandag verwag word nie maar dat die kragnetwerk steeds onder druk en kwesbaar is. Teen 10:00 vanoggend was daar 12 300 MW se onbeplande onderbrekings. Eskom het ook toe gesê daar is genoeg diesel vir gasturbines en water by die pompopgaarskemas om die tekort aan kapasiteit aan te vul indien nodig. Waar kry ek my beurtkragskedule? Indien Eskom jou elektrisiteit verskaf, kan jy jou beurtkragskedule kry deur www.loadshedding.eskom.co.za te besoek of 0860 037 566 te skakel. Indien ŉ munisipaliteit jou elektrisiteit voorsien, kan jy die volgende webwerwe besoek of inbelsentrums skakel. City Power (Johannesburg): www.citypower.co.za of 086 056 2874 Ekurhuleni (Oos-Rand, Gauteng): www.ekurhuleni.gov.za of 086 054 3000 Tshwane Metro (Pretoria): www.tshwane.gov.za of 012 358 9999 eThekwini (Durban en omliggend): www.durban.gov.za of 080 131 3111 Stad Kaapstad: www.capetown.gov.za of 086 010 3089 Nelson Mandelabaai: www.nelsonmandelabay.gov.za of 041 506 5555 Polokwane (Limpopo): www.polokwane.gov.za of 015 290 2490 eMalahleni (Witbank en omliggend): www.emalahleni.gov.za of 013 690 6911 Umhlathuze: www.umhlathuze.gov.za of 080 022 2827